พิพิธภัณฑ์เกษตรเอ็กซ์โป+เทศกาลผลไม้เมืองสยาม
วันเสาร์ที่ 2 มิ.ย. 2561 ได้เวลาชวนเที่ยวงาน ชวนอ่านหนังสือและบันเทิงย้อนยุค ตามคิวของ เสาร์สารพัน เช่นเคยนะครับ,เริ่มด้วยงานใหญ่ของ พิพิธภัณฑ์เกษตรเฉลิมพระเกียรติปทุมธานี (ตรงข้ามโรงพยาบาลการุญเวช ถนนพหลโยธิน) มหกรรมพิพิธภัณฑ์เกษตรฯ 2018 หรือในชื่อภาษาอังกฤษ Agri Museum Expo ระหว่าง 1-3 มิถุนายนนี้ ตั้งแต่ 08.00-20.00 น. ทั้ง 3 วัน ภายใต้คำขวัญ รื่นเริงเบิกบาน สืบสานเกษตรไทย ได้ทั้งความรู้ด้านเกษตร ทั้งความสนุกสนานในแบบวัฒนธรรมไทย และยังมีโอกาสได้ ช็อป สินค้าเกษตรกว่า 300 บูธในงานนี้,นี่ก็เริ่มแล้ว เทศกาลผลไม้เมืองสยาม จัดโดย กรูเมต์มาร์เก็ต และ โฮมเฟรชมาร์ท ในชื่อ Bangkok Fruit Fest ไล่เรียงไปตามห้างสรรพสินค้าในเครือเดอะมอลล์ กรุ๊ปประเดิมด้วย เดอะมอลล์ บางกะปิ 31 พ.ค.-5 มิ.ย. ตามมาด้วย เดอะมอลล์ ท่าพระ 7-13 มิ.ย. และ เดอะมอลล์ บางแค 14-20 มิ.ย. พบกับผลไม้ไทยกว่า 100 สายพันธุ์ ทั้งสดและแปรรูป ส่งตรงมาจากสวนดังทั่วประเทศ,นี่ก็สินค้าเกษตรเหมือนกัน เครือ เซ็นทรัลพัฒนา นำเสนอมหัศจรรย์ผลไม้หลากสีจากเกษตรอินทรีย์, ออแกนิก และสินค้าผลิตภัณฑ์ธรรมชาติจากโครงการ 1 ไร่ 1 แสนบาท ภายใต้การกำกับของหอการค้าไทย มาให้ช็อปอย่างจุใจ ในงาน The Farm ปี 2 ซึ่งหลังจากประสบความสำเร็จที่ เซ็นทรัล บางนา ระหว่าง 21-27 พฤษภาคมที่ผ่านมานี้แล้ว จะย้ายไปจัดต่อที่ เซ็นทรัล พลาซา แกรนด์ พระราม 9 ระหว่าง 8-17 มิถุนายนนี้ แฟนๆย่านพระราม 9 ห้ามพลาด,จากสินค้าเกษตรไปที่เรื่องอาหารการกินอร่อยๆกันบ้าง ศูนย์การค้า ดิ เอ็มโพเรียม และ ดิ เอ็มควอเทียร์ สุขุมวิท จัดงานเฉลิมฉลองครบรอบ 3 ของการเปิด โซนไดนิ่ง สวรรค์ของนักชิมลอยฟ้า วิว 360 องศา และร้านค้าสุดอร่อยกว่า 200 ร้าน ตั้งแต่วันนี้ไปจนถึง 20 กรกฎาคม มีทั้งเมนูใหม่ๆและโปรโมชั่นพิเศษให้อิ่มกันอย่างเต็มที่,อีก 3 วันจากวันนี้เป็นต้นไป จะถึง วันสิ่งแวดล้อมโลก (5 มิถุนายน)ศูนย์การค้าสยามดิสคัฟเวอรี่ ดิ เอ็กซ์พลอราทอเรียมเตรียมจัดงานใหญ่ เชิญชวนท่านผู้อ่านร่วมสนุกกับกิจกรรมปลุกจิตสำนึกรักษ์โลกหลากหลายกิจกรรม และช็อปปิ้งสินค้าอีโคกรีน อนุรักษ์โลกสุดอินเทรนด์ ณ Ecotopia ชั้น 4 ระหว่าง 5-30 มิถุนายน,ด่วนมาก วันนี้ (เสาร์ที่ 2 มิ.ย.) วันเดียวเท่านั้น มูลนิธิเอสซีจี ขอเชิญร่วมงานแถลงข่าวเปิดตัวโครงการ Hands For Heroes ให้กำลังใจผู้พิทักษ์ป่า โดยไม่ต้องห่วงหน้าพะวงหลัง ณ ลานกิจกรรมด้านหน้า หอศิลป์วัฒนธรรม กรุงเทพมหานคร จะมีการเพนต์เสื้อเพื่อคนดูแลรักษาป่า และประมูลเสื้อจากฝีมือคนดังและดาราหลายวงการ ตั้งแต่ 13.00 น.เป็นต้นไป,โรงพยาบาลสัตว์ทองหล่อ เชิญชวนคนรักสัตว์เลี้ยงเยี่ยมชมบูธและกิจกรรมดีๆ ที่จะจัดขึ้นในงาน Pet Expo 2018 ระหว่าง 31 พ.ค.-3 มิ.ย.นี้ ที่โซนจี ศูนย์การประชุมแห่งชาติสิริกิติ์ พลาดไม่ได้ คือ บริการพิเศษยกทีมสัตวแพทย์มาให้คำปรึกษา พร้อมบริการตรวจสุขภาพทั่วไปให้แก่สุนัข แมว ฯลฯ งานยังเหลือวันนี้กับพรุ่งนี้อีก 2 วันจ้า,คนรักวิชาชีพออกแบบเชิญทางนี้ สถาบันออกแบบนานาชาติชนาพัฒน์ หรือ CIDI Chanapatana จัดงาน Open House ในวันอาทิตย์ที่ 3 มิ.ย. เวลา 09.00-12.00 น. ณ อาคาร CIDI World ปุณณวิถี 20 สุขุมวิท 101 พบกับดีไซเนอร์ชั้นนำศิษย์เก่าจากสถาบันที่จะมาให้คำแนะนำอย่างละเอียดในทุกด้าน,เกริ่นล่วงหน้าสำหรับแฟนเพลงของศิลปินแห่งชาติ เศรษฐา ศิระฉายา ที่จะขึ้นเวทีคอนเสิร์ตการกุศล The Lake of Love เพื่อโครงการแก้มลิงในพระราชดำริ หนองโนนต่าย จ.สกลนครวันเสาร์ที่ 16 มิถุนายน ณ หอประชุมใหญ่ ศูนย์วัฒนธรรมแห่งประเทศไทย เวลา 18.30 น. นอกจากเศรษฐาจะขึ้นโซโลเองแล้ว ยังมี วินัย พันธุรักษ์, ชมพู ฟรุตตี้, วิยะดา โกมารกุล ณ นคร, เท่ห์-อุเทน พรหมมินทร์, หนึ่ง จักรวาล, อีฟ-พุทธิดา, เบนซ์-พรชิตา, บอย-พิษณุ ฯลฯ บัตรมีจำหน่ายแล้ว ที่ไทยทิคเก็ต เมเจอร์ทุกสาขา,ข่าวหนังสือสัปดาห์นี้ ขอแนะนำการ์ตูนประวัติศาสตร์นานาประเทศของนานมีบุ๊คส์ ชุด เกาหลี โดย Won-Bok Rhie แปลโดย ณัฐวุฒิ ลือดี ว่าด้วยความเป็นมาและความเป็นไปของเกาหลี ที่คอลัมน์นี้เคยแนะนำไว้เมื่อหลายปีก่อน และกลับมาพิมพ์อีกครั้ง.,ซูม
เริ่มด้วยงานใหญ่ของ พิพิธภัณฑ์เกษตรเฉลิมพระเกียรติปทุมธานี (ตรงข้ามโรงพยาบาลการุญเวช ถนนพหลโยธิน) มหกรรมพิพิธภัณฑ์เกษตรฯ 2018 หรือในชื่อภาษาอังกฤษ Agri Museum Expo
เทศกาลผลไม้เมืองสยาม,บุฟเฟต์ผลไม้,Pet Expo 2018,เหะหะพาที,ซูม